3. ลักษณะการประกอบธุรกิจ

3.1 ความเป็นมา การเปลี่ยนแปลง และพัฒนาการที่สำคัญของบริษัท

บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด (มหาชน) (“บริษัท หรือ UAC”)
จดทะเบียนจัดตั้งเมื่อวันที่ 1 เมษายน 2528 ในนามบริษัท จักรนภา จำกัด
ด้วยทุนจดทะเบียนเริ่มแรก 1 ล้านบาท ต่อมาในปี 2538
ได้มีการเปลี่ยนแปลงโครงสร้างครั้งสำคัญโดย นายกิตติ ชีวะเกตุ
ซึ่งเป็นผู้มีความรู้และประสบการณ์ในธุรกิจเคมีภัณฑ์ ปิโตรเคมี โรงกลั่นน้ำมัน และก๊าซธรรมชาติ
ได้เข้ามาเป็นผู้ถือหุ้นใหญ่ในบริษัท และเมื่อวันที่ 28 มิถุนายน 2538 ได้เปลี่ยนชื่อบริษัทเป็น บริษัท
ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด ดำเนินธุรกิจนำเข้าและจำหน่าย สารเคมี
และอุปกรณ์ที่ใช้ในอุตสาหกรรมต่างๆ เช่น อุตสาหกรรมสำรวจและผลิตก๊าซธรรมชาติ โรงกลั่นน้ำมัน
ปิโตรเคมี โรงงานผลิตน้ำมันหล่อลื่น โรงงานโพลิเมอร์และพลาสติก โรงงานอุตสาหกรรมเคมีภัณฑ์
โรงไฟฟ้า และระบบสาธารณูปโภค เป็นต้น บริษัทได้เพิ่มทุนจดทะเบียนเป็น 2 ล้านบาท 5 ล้านบาท
70 ล้านบาท และ 120 ล้านบาท ในปี 2542, 2547, 2551 และ 2552 ตามลำดับ

บริษัทได้ขยายธุรกิจอย่างต่อเนื่อง และเข้าเป็นตัวแทนจำหน่ายสินค้าได้เพิ่มขึ้น
โดยบริษัทเป็นตัวแทนจำหน่ายผลิตภัณฑ์ที่มีชื่อเสียงให้กับผู้ผลิตชั้นนำรายใหญ่ของโลกหลายราย อาทิ
UOP LLC และ PALL Corporation ตั้งแต่ปี 2538 - 2539 ต่อเนื่องมาจนถึงปัจจุบัน
ซึ่งผลิตภัณฑ์ที่จำหน่ายให้แก่ผู้ผลิตดังกล่าว ได้แก่ ผลิตภัณฑ์สารดูดความชื้น ดูดซับกลิ่น
และสิ่งเจือปน(Adsorbent and Molecular Sieve) ผลิตภัณฑ์เกี่ยวกับระบบการกรอง
(filtration) เป็นต้น และเป็นตัวแทนจำหน่ายให้กับผู้ผลิตในประเทศ ได้แก่ บริษัท
ทีโอซีไกลคอล จำกัด โดยจำหน่ายสาร Monoethylene Glycol (MEG) และ Diethylene
Glycol (DEG) ที่ใช้ในอุตสาหกรรมสี และตัวทำละลายอุตสาหกรรมสิ่งทอ ผลิตเม็ดพลาสติค
ผลิตขวดน้ำ และผลิตเรซิ่น ตั้งแต่ปี 2549 จนถึงปัจจุบัน
รวมทั้งได้ขยายธุรกิจเข้าไปในอุตสาหกรรมน้ำมัน
โดยได้รับเป็นตัวแทนให้กับผู้ผลิตหลายรายในการจำหน่ายผลิตภัณฑ์ต่างๆ เช่น น้ำมันเครื่องขั้นพื้นฐาน
สารเติมแต่งน้ำมันเครื่องหล่อลื่นเครื่องยนต์ น้ำมันเบรค และสารเคมีที่ใช้ในการผลิตน้ำมันชนิดต่างๆ
ที่ใช้กับรถยนต์ เรือ เครื่องยนต์ทั่วไป

ปัจจุบันบริษัทมีบริษัทร่วมทุน 1 บริษัท คือบริษัท บางจาก ไบโอฟูเอล จำกัด (Bangchak Bio
Fuel: “BBF”) สัดส่วนการถือหุ้นร้อยละ 30
โดยบริษัทรับรู้ส่วนแบ่งกำไรขาดทุนจากเงินลงทุนดังกล่าว และมีบริษัทย่อย 1 บริษัทคือ บริษัท ยูเอซี
ยูทิลิตีส์ จำกัด (UAC Utilities: “UACUT”) ซึ่งบริษัทถือหุ้นในสัดส่วนร้อยละ 99.99

การเปลี่ยนแปลงและพัฒนาการที่สำคัญของบริษัทในช่วง 5 ปีที่ผ่านมา

+-----------+----------------------------------------------------------+
| เมษายน    | -   ลงนามในสัญญาซื้อขายก๊าซชีวภาพอัดความดันสูง (Compressed       |
| 2554      |     Bio-methane Gas: CBG) กับทาง บริษัท ปตท. จำกัด (มหาชน)   |
|           |                                                          |
|           | -   ที่ประชุมใหญ่สามัญผู้ถือหุ้นประจำปี 2554                        |
|           |     ได้อนุมัติการจ่ายเงินปันผลสำหรับผลการดำเนินการในปี 2553        |
|           |     ในอัตราหุ้นละ 0.15 บาท โดยกำหนดจ่ายเงินปันผลในวันที่ 26       |
|           |     พฤษภาคม 2554                                         |
+-----------+----------------------------------------------------------+
| กันยายน    |   ที่ประชุมวิสามัญผู้ถือหุ้น ครั้งที่ 1/2554 มีมติอนุมัติเรื่องต่างๆ ดังนี้       |
| 2554      |                                                          |
|           | 1.  อนุมัติการจ่ายเงินปันผลระหว่างกาลเป็นหุ้นสามัญ จำนวนไม่เกิน       |
|           |     22,500,000 หุ้น ให้แก่ผู้ถือหุ้นในอัตรา 20 หุ้นเดิม ต่อ 3 หุ้นปันผล   |
|           |     หรือคิดเป็นอัตราการจ่ายปันผลเท่ากับ 0.15 บาทต่อหุ้น             |
|           |     โดยกำหนดจ่ายหุ้นปันผลในวันที่ 6 ตุลาคม 2554                  |
|           |                                                          |
|           | 2.  อนุมัติให้เพิ่มทุนจดทะเบียนเดิม 150,000,000 บาท เป็น           |
|           |     172,500,000 บาท                                      |
|           |                                                          |
|           | 3.  อนุมัติการแก้ไขหนังสือบริคณห์สนธิ ข้อ 4.                       |
|           |     ของบริษัทให้สอดคล้องกับการเพิ่มทุน จดทะเบียนของบริษัท           |
|           |                                                          |
|           | 4.  อนุมัติการจัดสรรหุ้นใหม่ จำนวน 22,500,000 หุ้น                |
|           |     เพื่อรองรับการจ่ายหุ้นปันผล                                 |
+-----------+----------------------------------------------------------+
| พฤศจิกายน  |   ได้รับ Letter of Intent จาก SIAM MOECO Ltd. (SML)        |
| 2554      |   แสดงเจตจำนงค์ที่จะให้บริษัทพัฒนาโครงการ Gas Utilization       |
|           |   Project ร่วมกัน                                          |
+-----------+----------------------------------------------------------+
| 2553      |   เป็นตัวแทนของ SVT Engineering Consultants                |
|           |   ที่ทำธุรกิจให้คำแนะนำ ปรึกษาและฝึกอบรมงานด้าน Corrosion        |
|           |   Protection, Vibration, Acoustics และ Reliability       |
|           |   Engineering สำหรับอุตสาหกรรมสำรวจและขุดเจาะก๊าซธรรมชาติ     |
|           |   โรงกลั่นน้ำมัน และโรงปิโตรเคมี                               |
+-----------+----------------------------------------------------------+
| มีนาคม     |   บริษัทได้รับอนุมัติโครงการลงทุนผลิตก๊าซชีวภาพอัดความดันสูง           |
| 2553      |   (Compressed Bio-methane Gas: CBG) จากมูลสุกร             |
|           |   เพื่อใช้เป็นเชื้อเพลิงทางเลือกสำหรับรถยนต์                       |
|           |   จากคณะกรรมการส่งเสริมการลงทุน (Board of Investment: BOI)  |
|           |   โดยได้รับสิทธิประโยชน์จากการส่งเสริมการลงทุน ได้แก่              |
|           |   การได้รับยกเว้นภาษ                                        |
|           | ีเงินได้นิติบุคคลสำหรับกำไรสุทธิที่ได้จากการประกอบกิจการดังกล่าวเป็นเวลา |
|           |   8 ปี นับแต่วันที่เริ่มมีรายได้จากการประกอบกิจการนั้น                |
|           |   และหลังจากนั้นจะได้รับ                                      |
|           | ลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ |
|           |   50 ของอัตราปกติเป็นเวลาอีก 5 ปี                             |
|           |                                                          |
|           |   โครงการลงทุนดังกล่าวจะตั้งอยู่ที่ตำบลแม่แตง อำเภอแม่แตง           |
|           |   จังหวัดเชียงใหม่ คาดว่าการก่อสร้างโครงการดังกล่าวจะใช้เวลาประมาณ |
|           |   18 เดือน และสามารถเปิดดำเนินการเชิงพาณิชย์ได้ประมาณไตรมาส 2 ปี |
|           |   2555                                                   |
+-----------+----------------------------------------------------------+
| เมษายน    |   ที่ประชุมสามัญผู้ถือหุ้นประจำปี 2553 ได้มีมติอนุมัติในเรื่องดังนี้          |
| 2553      |                                                          |
|           | 1.  อนุมัติให้แปรสภาพจากบริษัทจำกัดเป็นบริษัทมหาชนจำกัด โดยใช้ชื่อว่า   |
|           |     “บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด         |
|           |     (มหาชน)”                                             |
|           |                                                          |
|           | 2.  อนุมัติให้เพิ่มทุนจดทะเบียนจาก 120 ล้านบาท เป็น 150 ล้านบาท     |
|           |     โดยการออกหุ้นสามัญเพิ่มทุนจำนวน 30 ล้านหุ้น มูลค่าที่ตราไว้หุ้นละ 1  |
|           |     บาท เพื่อเสนอขายประชาชนเป็นครั้งแรก                       |
+-----------+----------------------------------------------------------+
| ตุลาคม     | -   บริษัทฯ                                                |
| 2553      |                                                          |
|           |    ได้รับอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทย |
|           |                                                          |
|           | -   ตลาดหลักทรัพย์ฯ ได้กำหนดให้หุ้นสามัญของ บมจ. ยูนิเวอร์แซล       |
|           |     แอดซอร์บเบ้นท์ แอนด์ เคมิคัลส์ จำนวน 150 ล้านหุ้น              |
|           |     มูลค่าที่ตราไว้หุ้นละ 1 บาท รวม 150 ล้านบาท                  |
|           |     และเริ่มซื้อขายในตลาดหลักทรัพย์ เอ็มเอไอ เป็นครั้งแรก           |
|           |                                                          |
|           |    โดยจัดอยู่ในหมวดธุรกิจขนาดกลางและใช้ชื่อย่อในการซื้อขายหลักทรัพย์ว่า |
|           |     UAC                                                  |
+-----------+----------------------------------------------------------+
| พฤศจิกายน  |   ที่ประชุมคณะกรรมการบริษัท ครั้งที่ 5/2553                       |
| 2553      |   ได้มีมติยืนยันการจ่ายเงินปันผลระหว่างกาลให้ผู้ถือหุ้น ในอัตราหุ้นละ 0.10 |
|           |   บาท โดยกำหนดจ่ายเงินปันผลในวันที่ 8 ธันวาคม 2553              |
+-----------+----------------------------------------------------------+
| 2552      |   บริษัทประสบความสำเร็จในการนำเข้าสาร Methanol และ Sodium    |
|           |   Methylate เพื่อจำหน่ายให้กับผู้ผลิตไบโอดีเซลรายใหญ่              |
|           |   รวมถึงบางจากไบโอฟูเอลซึ่งเป็นบริษัทร่วมของบริษัท                 |
+-----------+----------------------------------------------------------+
| มีนาคม     | บริษัทเริ่มนำระบบการวัดและประเมินผล Key Performance Index      |
| 2552      | (KPI) เพื่อวัดผลประเมิน และพัฒนากระบวนการ                     |
|           | ผลลัพธ์ของการดำเนินการในด้านต่างๆ ของบริษัท                     |
+-----------+----------------------------------------------------------+
| มิถุนายน    | -   บริษัทผ่านการตรวจประเมินและได้รับการรับรองระบบบริหารคุณภาพ    |
| 2552      |     ISO 9001: 2008 จาก บริษัท เอส จี เอส (ประเทศไทย) จำกัด   |
|           |                                                          |
|           | -   เปิดสำนักงานสาขาที่จังหวัดระยอง                            |
|           |     เพื่อให้สะดวกกับการให้บริการในพื้นที่ใกล้กับแหล่งที่ตั้งโรงงานของลูกค้า |
+-----------+----------------------------------------------------------+
| กันยายน    |   บริษัทได้ย้ายคลังสินค้ามาอยู่ที่คลังสินค้าเช่าที่ตำบลบางปู               |
| 2552      |   อำเภอเมืองสมุทรปราการ จังหวัดสมุทรปราการ                    |
|           |   เพื่อให้มีพื้นที่เพิ่มขึ้นรองรับการขยายงาน                          |
+-----------+----------------------------------------------------------+
| ธันวาคม    | -   บางจากไบโอฟูเอลเริ่มการผลิตเชิงพาณิชย์เป็นครั้งแรก             |
| 2552      |     และบริษัทได้เริ่มจำหน่ายผลิตภัณฑ์กลีเซอรีนดิบ (Crude Glycerin)   |
|           |     ซึ่งเป็นผลพลอยได้จากการผลิตไบโอดีเซลของบางจาก ไบโอฟูเอล     |
|           |     โดยการส่งออกไปจำหน่ายในประเทศจีน                        |
|           |                                                          |
|           | -   บริษัทเพิ่มทุนจดทะเบียนที่ออกและเรียกชำระแล้วเป็น 120 ล้านบาท    |
|           |     โดยเสนอขายหุ้นเพิ่มทุนจำนวน 500,000 หุ้น มูลค่าที่ตราไว้หุ้นละ100  |
|           |     บาท เพื่อชำระค่าหุ้นบางจากไบโอฟูเอลส่วนที่เหลือ                |
|           |     และใช้เป็นเงินทุนหมุนเวียนในการดำเนินธุรกิจ                   |
|           |                                                          |
|           |  การเพิ่มทุนในครั้งนี้เป็นผลให้บริษัทมีผู้ถือหุ้นกลุ่มใหม่เพิ่มเติมในสัดส่วนร้อยละ |
|           |     19.58 และคุณกิตติ ชีวะเกตุ และผู้ถือหุ้นเดิมรายอื่นๆ              |
|           |     ลดสัดส่วนการถือหุ้นลงจากร้อยละ 100.00 เหลือร้อยละ 80.42      |
|           |     ของจำนวนหุ้นที่จำหน่ายได้แล้วทั้งหมดของบริษัท                   |
+-----------+----------------------------------------------------------+
| มีนาคม     | -   บริษัททำสัญญาร่วมทุนกับ BCP จัดตั้งบริษัท บางจากไบโอฟูเอล จำกัด   |
| 2551      |     (“BBF”) ตั้งอยู่ที่ ตำบลบางกระสั้น อำเภอบางปะอิน จ. อยุธยา     |
|           |     เพื่อผลิตจัดจำหน่ายและจำหน่ายไบโอดีเซล                      |
|           |     โดยการถือหุ้นร่วมกันระหว่าง BCP และบริษัทในสัดส่วนร้อยละ 70     |
|           |     และร้อยละ 30                                          |
|           |     ของจำนวนหุ้นที่จำหน่ายได้แล้วทั้งหมดของบางจากไบโอฟูเอลตามลำดับ  |
|           |     ป                                                    |
|           | ัจจุบันโรงงานของบางจากไบโอฟูเอลมีกำลังการผลิตไบโอดีเซลสูงสุดประมาณ |
|           |     300,000 ลิตรต่อวัน                                      |
|           |                                                          |
|           | -   บริษัทเพิ่มทุนจดทะเบียนที่ออกและเรียกชำระแล้วเป็น 70 ล้านบาท     |
|           |     โดยเสนอขายหุ้นเพิ่มทุนจำนวน 650,000 หุ้น มูลค่าที่ตราไว้หุ้นละ100  |
|           |     บาท ให้แก่ผู้ถือหุ้นเดิม                                     |
|           |     โดย                                                  |
|           | มีวัตถุประสงค์เพื่อนำเงินที่ได้จากการเพิ่มทุนไปชำระค่าหุ้นบางจากไบโอฟูเอล |
|           |     และใช้เป็นเงินทุนหมุนเวียนในการดำเนินธุรกิจ                   |
+-----------+----------------------------------------------------------+
| 2550      |   เพื่อเป็นการขยายธุรกิจของบริษัทให้เป็นไปอย่างต่อเนื่อง              |
|           |   บริษัทได้เริ่มศึกษาโครงการพลังงานทดแทน เช่น โครงการผลิตเอธานอล  |
|           |   ผลิตไบโอดีเซล ผลิตไฟฟ้าจากพลังงานลม เป็นต้น และในช่วงปลายปี     |
|           |   2550 บริษัทได้พัฒนาโครงการผลิตไบโอดีเซลจากน้ำมันปาล์มร่วมกับบริษัท  |
|           |   บางจากปิโตรเลียม จำกัด (มหาชน) (“BCP”)                    |
+-----------+----------------------------------------------------------+
| พฤษภาคม   |   บริษัทได้รับการรับรองระบบบริหารคุณภาพ ISO 9001 : 2000         |
| 2550      |   จากสำนักรับรองระบบบริหารคุณภาพ                             |
|           |   สถาบันวิจัยวิทยาศาสตร์และเทคโนโลยีแห่งประเทศไทย               |
+-----------+----------------------------------------------------------+

1.  ภาพรวมการประกอบธุรกิจ

บริษัทประกอบธุรกิจนำเข้า จำหน่ายสารเคมีและอุปกรณ์ที่ใช้ในอุตสาหกรรมต่างๆ เช่น
อุตสาหกรรมสำรวจและผลิตก๊าซธรรมชาติ โรงกลั่นน้ำมัน ปิโตรเคมี โรงงานผลิตน้ำมันหล่อลื่น
โรงงานโพลิเมอร์และพลาสติก โรงงานอุตสาหกรรมเคมีภัณฑ์  โรงไฟฟ้า และระบบสาธารณูปโภค
และลงทุนในอุตสาหกรรมด้านพลังงานทดแทน เช่น โรงงานไบโอดีเซลร่วมกับ BCP เป็นต้น

ผลิตภัณฑ์ของบริษัทเกือบทั้งหมดจำหน่ายภายในประเทศผ่านช่องทางการขายโดยทีมงานขายของบริษัทที่มีความรู้ความเชี่ยวชาญในแต่ละกลุ่มผลิตภัณฑ์
ที่สามารถให้คำแนะนำ วางแผนการนำผลิตภัณฑ์ไปใช้ในงานได้ตรงตามความต้องการต่างๆของลูกค้า
รวมทั้งให้บริการหลังการขาย
โดยลูกค้าของบริษัทส่วนใหญ่เป็นลูกค้าขนาดใหญ่ซึ่งเป็นผู้ผลิตในอุตสาหกรรมพื้นฐานของประเทศ
ได้แก่ โรงกลั่นน้ำมัน โรงแยกก๊าซ และโรงงานปิโตรเคมี เป็นต้น
บริษัทได้รับการแต่งตั้งจากผู้ผลิตชั้นนำรายใหญ่ของโลกกว่า 30 ราย อาทิเช่น UOP LLC และ
PALL Corporation โดยเป็นตัวแทนจำหน่ายสินค้าและอุปกรณ์ของผู้ผลิตดังกล่าว เช่น
ผลิตภัณฑ์สารดูดความชื้น ดูดซับกลิ่น และสิ่งเจือปน (Adsorbent and Molecular Sieve)
ผลิตภัณฑ์เกี่ยวกับระบบการกรอง (filtration) ตั้งแต่ปี 2538 ต่อเนื่องมาจนถึงปัจจุบัน
ประกอบกับเป็นตัวแทนจำหน่ายสินค้าให้กับผู้ผลิตในประเทศหลายราย ได้แก่ บริษัท ทีโอซีไกลคอล
จำกัด โดยเป็นผู้แทนจำหน่ายสาร Monoethylene Glycol (MEG) และ Diethylene Glycol
(DEG) ที่ใช้ในอุตสาหกรรมสี และตัวทำละลาย อุตสาหกรรมสิ่งทอ ผลิตเม็ดพลาสติค ผลิตขวดน้ำ
และผลิตเรซิ่น ตั้งแต่ปี 2549 จนถึงปัจจุบัน
รวมทั้งเป็นตัวแทนให้กับผู้ผลิตหลายรายในการจำหน่ายผลิตภัณฑ์น้ำมันต่างๆ เช่น
น้ำมันเครื่องขั้นพื้นฐาน สารเติมแต่งน้ำมันหล่อลื่นเครื่องยนต์ น้ำมันเบรค
และสารเคมีที่ใช้ในการผลิตน้ำมันหล่อลื่นสำหรับงานโลหะการชนิดต่างๆ

บริษัทมีคลังสินค้า 2 แห่งจังหวัดสมุทรปราการ กับที่จังหวัดสงขลา
โดยคลังสินค้าหลักที่จังหวัดสมุทรปราการเป็นการเช่ากับนิติบุคคลที่เกี่ยวข้องกับบริษัท
ซึ่งคลังสินค้าตั้งอยู่เลขที่ 999 หมู่ 4 ซอยเสริมมิตร 99 ถนนสุขุมวิท ตำบลบางปู
อำเภอเมืองสมุทรปราการ จังหวัดสมุทรปราการ โดยเป็นอาคารคลังสินค้า 1 หลัง พื้นที่ 2,200
ตารางเมตร เพื่อใช้เป็นพื้นที่เก็บสต็อกสินค้า ไว้รอการจัดส่งให้แก่ลูกค้าต่อไป
สำหรับคลังสินค้าที่จังหวัดสงขลา จะเช่าจากบุคคลภายนอก ตั้งอยู่ที่เลขที่ 613/13 ถนน
สงขลา-จะนะ หมู่ที่ 2 ตำบลพะวง อำเภอเมือง จังหวัดสงขลา โดยเป็นอาคารคลังสินค้า 1 หลัง
เนื้อที่ประมาณ 300  ตารางเมตร กำหนด 3 ปี  นับตั้งแต่วันที่ 1 มีนาคม  2554  ถึงวันที่ 29 
กุมภาพันธ์  2557 เพื่อเก็บสต็อกสินค้าสำหรับกลุ่มลูกค้าสำรวจ และผลิตก๊าซธรรมชาติ

นอกจากนี้ บริษัทได้รับการรับรองระบบการบริหารงานคุณภาพมาตรฐาน ISO 9001:2008
จากบริษัท เอสจีเอส (ประเทศไทย) จำกัด สำหรับการนำเข้าและการจัดจำหน่ายสารเคมี
สารดูดซับ สารเร่งปฏิกิริยา เครื่องกรองและอุปกรณ์ในธุรกิจน้ำมัน พลังงาน ปิโตรเคมี
และสาธารณูปโภค

การลงทุนในบริษัทร่วม

บริษัทได้ลงทุนในบริษัทร่วม 1 แห่ง คือ บางจากไบโอฟูเอล ซึ่งเป็นบริษัทร่วมทุนระหว่างบริษัท และ
บมจ. บางจาก ปิโตรเลียม (BCP) โดยบริษัทถือหุ้นร้อยละ 30 และ BCP ถือหุ้นร้อยละ 70
ของจำนวนหุ้นที่จำหน่ายได้แล้วทั้งหมดของบางจากไบโอฟูเอล

บางจากไบโอฟูเอล ดำเนินธุรกิจเป็นผู้ผลิต จัดจำหน่าย และจำหน่ายไบโอดีเซล
ซึ่งเป็นเชื้อเพลิงเหลวที่นำไปใช้เป็นส่วนผสมทดแทนบางส่วนในน้ำมันดีเซลที่ได้จากกระบวนการปิโตรเลียม
เพื่อให้ได้น้ำมันไบโอดีเซลประเภทต่างๆ เช่น น้ำมันไบโอดีเซล B3[1] หรือ B5 เป็นต้น

โรงงานบางจากไบโอฟูเอลผลิตไบโอดีเซลโดยใช้วัตถุดิบจากน้ำมันปาล์มดิบนำมาผ่านกระบวนการทางเคมีที่เรียกว่า
ทรานส์เอสเทอริฟิเคชัน (Transesterification Process)
โดยให้น้ำมันปาล์มทำปฏิกิริยากับแอลกอฮอล์ ได้แก่ เมธานอล
และมีด่างเป็นตัวเร่งปฏิกิริยาจนเกิดเป็นสารเอสเตอร์ที่มีคุณสมบัติใกล้เคียงกับน้ำมันดีเซล เรียกว่า
“ไบโอดีเซล” หรือ “B100” กำลังการผลิตเต็มที่ของโรงงานเท่ากับ 300,000 ลิตรต่อวัน
และมีผลิตภัณฑ์พลอยได้จากการผลิตไบโอดีเซล คือ กลีเซอรีนดิบ (Crude Glycerin : Minimum
80% purify) ประมาณ 30,000 ลิตรต่อวันผลิต
ทั้งนี้โรงงานบางจากไบโอฟูเอลเริ่มเปิดดำเนินการผลิตเชิงพาณิชย์เมื่อเดือนธันวาคม 2552

ผลิตภัณฑ์ไบโอดีเซลที่บางจากไบโอฟูเอลผลิตได้จะจำหน่ายให้แก่ BCP ไม่น้อยกว่าร้อยละ 60
ของผลิตภัณฑ์ไบโอดีเซลทั้งหมดที่ผลิตได้ และส่วนที่เหลือจำหน่ายให้แก่ผู้ซื้อรายอื่น
ซึ่งเป็นไปตามข้อตกลงตามสัญญาร่วมทุน
สำหรับกลีเซอรีนดิบซึ่งเป็นผลิตภัณฑ์พลอยได้จากการผลิตไบโอดีเซล จำหน่ายให้กับผู้ซื้อทั่วไป

ทั้งนี้ คาดว่าแนวโน้มความต้องการไบโอดีเซลจะเพิ่มสูงขึ้นอย่างต่อเนื่องในอนาคต
ซึ่งเป็นไปตามนโยบายของรัฐบาลในการส่งเสริมการใช้พลังงานทดแทน ถึงแม้ว่าในปี 2554
จะมีความผันผวนเรื่องการบังคับใช้น้ำมันไบโอดีเซล จาก B3 เป็น B2 ในเดือนมีนาคม
และปรับเป็น B3/B4/B5 หลังจากเดือนเมษายน เป็นต้นมา เนื่องมาจากผลผลิต ปาล์มไม่สม่ำเสมอ
แต่หากพิจารณาโดยรวมทั้งปีแล้ว
ปริมาณน้ำมันปาล์มที่ผลิตได้ภายในประเทศจะเพียงพอต่อความต้องการในกรณีการบังคับใช้น้ำมันไบโอดีเซล
B5 ซึ่งเป็นผลดีต่อการเติบโตของยอดขายไบโอดีเซลของบางจาก ไบโอฟูเอลในอนาคตด้วย

2.  โครงสร้างรายได้

  ---------------------------------------------------------------------------------------
  (หน่วย : ล้านบาท)                 ปี 2553            ปี 2554            เพิ่ม (ลด)  
  ------------------------------- -------- -------- -------- -------- --------- ---------
                                  จำนวน    ร้อยละ    จำนวน    ร้อยละ    จำนวน     ร้อยละ

  รายได้จากการขาย                                                                

  1.ผลิตภัณฑ์ในกลุ่มธุรกิจ Energy 1      333.83   43.15    566.77   58.70    232.94    69.78
  (Offshore Refinery and Upstream                                               
  Petrochemicals)                                                               

  2.ผลิตภัณฑ์ในกลุ่มธุรกิจ Energy 2      138.10   17.85    120.54   12.48    (17.56)   (12.72)
  (Liquid Chemicals ,Power &                                                    
  Utilities)                                                                    

  3.ผลิตภัณฑ์ในกลุ่มธุรกิจ Industrial 1  116.57   15.07    149.65   15.50    33.08     28.38
  (Chemical and Solvent Products)                                               

  4.ผลิตภัณฑ์ในกลุ่มธุรกิจ Industrial 2  174.54   22.56    81.48    8.44     (93.06)   (53.32)
  (Base Oil and Additives)                                                      

  5.ผลิตภัณฑ์ในกลุ่มธุรกิจ Industrial 3  -                                             
  (Emission & Waste management)                                                 

  6.อื่นๆ                           4.04     0.52     31.56    3.27     27.52     681.19

  รายได้จากการขายรวม               767.08   99.15    950.00   98.40    182.92    23.85

  รายได้อื่น                         6.54     0.85     15.48    1.60     8.94      136.70

  รายได้รวม                        773.62   100.00   965.48   100.00   191.86    24.80
  ---------------------------------------------------------------------------------------

3.  เป้าหมายในการดำเนินธุรกิจ

การดำเนินธุรกิจของบริษัทจะให้ความสำคัญกับลูกค้าเป็นอันดับหนึ่ง โดยมีเป้าหมายการดำเนินธุรกิจ
ดังนี้

1)  จัดหาผลิตภัณฑ์ที่ได้คุณภาพและมาตรฐานตามที่ลูกค้ากำหนด
    โดยมีขั้นตอนการแสวงหาและคัดสรรผลิตภัณฑ์ที่มีคุณภาพ มาตรฐาน มีใบรับรองถึงแหล่งที่มา
    (Certificate of Acceptance : COA) และรายละเอียดของ ผลิตภัณฑ์
    เพื่อส่งมอบได้อย่างต่อเนื่องตามความต้องการของลูกค้า

2)  สร้างความพึงพอใจให้แก่ลูกค้าต่อคุณภาพของสินค้าที่ส่งมอบ
    และกระบวนการที่รองรับหลังการส่งมอบ รวมทั้งการส่งมอบสินค้าได้ตรงตามเวลา
    หรือข้อกำหนดของลูกค้า

3)  ปรับปรุงการทำงานอย่างต่อเนื่อง โดยเน้นการมีส่วนร่วมของพนักงาน
    และการเป็นองค์กรที่บริหารด้วยความยุติธรรม
    และให้การสนับสนุนต่อการพัฒนาคุณภาพและกระบวนการสร้างสรรความรู้แก่พนักงาน
    อันจะมีผลต่อการคัดสรรและนำเสนอสินค้าที่มีคุณภาพให้แก่ลูกค้า

4)  เพิ่มรายได้และสินค้าในกลุ่มลูกค้าหลักของบริษัท คือกลุ่มอุตสาหกรรมพลังงาน ปิโตรเคมี
    น้ำมันหล่อลื่น และระบบสาธารณูปโภค

5)  ขยายการลงทุนในอุตสาหกรรมพลังงานทดแทนและกิจการสาธารณูประโภคอย่างต่อเนื่อง
    เพื่อเป็นส่วนหลักที่จะเพิ่มกำไรสุทธิของบริษัทอย่างยั่งยืน

[1] น้ำมันไบโอดีเซล B3 คือ น้ำมันดีเซลหมุนเร็วที่มีส่วนผสมของไบโอดีเซล 3%
ผลิตจากไบโอดีเซล บี100 ในสัดส่วนร้อยละ 3 กับน้ำมันดีเซลร้อยละ 98